b'\n_START_ARTICLE_\nHitman (s\xc3\xa8rie de videojocs)\n_START_SECTION_\nArmes i m\xc3\xa8todes d\'execuci\xc3\xb3\n_START_PARAGRAPH_\nLa s\xc3\xa8rie d\'Hitman permet que 47 mati objectius (o els que no ho s\xc3\xb3n) amb una varietat de maneres silencioses, innovadores o fins i tot s\xc3\xa0diques. Per exemple, 47 compta amb EL CABLE DE FIBRA (una corda de piano per a matar silenciosament), tenint a m\xc3\xa9s l\'avantatge que no \xc3\xa9s detectada en un registre corporal i no fa sonar l\'alarma dels detectors de metalls._NEWLINE_S\xc3\xb3n famoses en la saga les anomenades Silverballers, que s\xc3\xb3n AMT Hardballers platejades i modificades, amb el logo de l\'ag\xc3\xa8ncia que a m\xc3\xa9s \xc3\xa9s la icona d\'Hitman. A la saga tenen una pot\xc3\xa8ncia incre\xc3\xafble, possiblement similar a la d\'un rev\xc3\xb2lver Magnum._NEWLINE_En algunes ocasions 47 empra un rifle de franctirador modificat, el model Walther-2000, inclosa la seva versi\xc3\xb3 amb supressor de llum i so. A m\xc3\xa9s d\'aquestes armes, 47 pot aconseguir-ne m\xc3\xa9s dels blancs i guardes que mata, o de caixes, taquelles o qualsevol altre lloc amagat._NEWLINE_Un altre element a destacar-ne \xc3\xa9s la possibilitat d\'atacar cos a cos un enemic, emprar ver\xc3\xad en el seu menjar, utilitzar elements de l\'escenari com coixins per asfixiar-lo, elements pesats per esclafar-lo i molts m\xc3\xa8todes m\xc3\xa9s exclusius de cada escenari._NEWLINE_Particularment, una altra manera "silenciosa" de matar una persona a partir d\'Hitman: Blood Money \xc3\xa9s que ocorri un "accident": es pot empentar alg\xc3\xba per un balc\xc3\xb3, posar una bomba a la cadena de subjecci\xc3\xb3 d\'un llum pesat perqu\xc3\xa8 caigui sobre l\'objectiu, llen\xc3\xa7ar un mort per la barana de l\'escala per simular que n\'ha caigut, o enverinar l\'alcohol que pren per fer creure que ha mort per exc\xc3\xa9s d\'alcohol en sang.'